**Voucher de Inovare**

**Informaţii Generale**

La nivel mondial procentul populaţiei cu vârsta peste 60 de ani creşte mai rapid decât orice alt segment de vârstă: schimbarea demografică reprezintă o provocare ce trebuie să fie îndeplinită la nivel transnaţional, cu un impact puternic asupra serviciilor sociale şi de sănătate şi pe piaţa muncii. Îmbâtrânirea este o parte din strategia de ansamblu a politicilor de inovare şi a competitivităţii teritoriale şi se concentrează pe oportunităţi de a ajuta oamenii în vârstă să traiască independent în propriile case mai mult timp, crescându-le autonomia şi mobilitatea; asistenţa şi grija pentru activităţile lor zilnice şi îmbunătăţirea accesului la produse ale tehnologiei de informare şi comunicare.

Astfel, SEE\_INNOVA încurajează antreprenoriatul în rândul tinerilor, stimulându-le creativitatea şi abilităţile prin acţiuni concrete de cooperare şi rezultate vizibile, care să umple golul dintre ceea ce gândesc cercetătorii şi ceea ce cumpără vârstnicii. În contextul SEE\_INNOVA, inovarea se adresează traiului independent şi oportunităţilor relevante pentru activităţi inter-regionale.

Obiectivul principal al lui SEE\_INNOVA este de a dezvolta o abordare inovatoare de guvernanţă multidisciplinară la nivel transnaţional pentru coordonarea regională a factorilor-cheie (actori-cheie) din domeniul traiului independent al vârstnicilor, urmând modelul QUADRUPLE HELIX, care extinde conceptul Triplu Helix la metodologia de inovare socială.

Cu scopul de a adăuga dimensiuni inovatoare noilor produse sau servicii destinate vârstnicilor, de a furniza informaţii cu privire la noi materiale şi produse pentru îmbătrânirea activă şi îmbunătăţirea acestui proces, de a oferi soluţii de cercetare care să rezolve aceste probleme legate de îmbătrânirea activă, proiectul SEE\_INNOVA va ajuta implementarea proiectelor de inovare ale centrelor de cercetare şi universităţilor din regiunile partenerilor SEE\_INNOVA prin intermediul planului SEE\_INNOVA Voucher de Inovare. Cercetătorii vor avea ocazia să descopere mai multe modalităţi eficiente de dezvoltare a tehnologiilor ambientale inteligente.

Obiectivul Voucherului de Inovare este de a crea legături între furnizorii de servicii inovative şi centrele de cercetare şi universitare, care permit cercetătorilor să se concentreze asupra proiectelor de inovare pe baza potrivirilor domeniului de activitate şi a nevoilor utilizatorului final.

Valoarea voucherului de inovare este de 7.500 €.

**Informații pentru depunerea proiectelor**

Call-ul pentru proiecte de Inovare (Innovation Voucher) în contextul proiectului SEE\_Innova (www.seeinnova.eu ) se adresează studenților, cercetătorilor, persoanelor creative şi antreprenorilor cu idei de proiecte inovatoare în domeniul AAL (Ambient Assisted Living).

Proiectele vor avea ca **scop** identificarea de soluții tehnologice (concepte, produse sau servicii) şi punerea în aplicare a acestora (de exemplu, prin dezvoltarea de modele de afaceri).

Proiectele inovatoare pot fi iniţiate de o persoană sau un grup de maximum patru persoane (din rândul celor menţionaţi mai sus).

Proiectele se vor derula la nivelul/cu ajutorul furnizorilor de servicii inovative din sectorul public şi privat (lista furnizorilor de servicii inovative este disponibilă la adresa <http://voucher.seeinnova.eu/en/profile/company/>).

Furnizorul de servicii inovative trebuie să fi fost identificat de către solicitantul voucherului de inovare la momentul depunerii cererii (se anexează numele şi informaţiile despre acesta), aceştia trebuind să fie înscrişi în lista publicată pe site-ul proiectului: <http://voucher.seeinnova.eu/en/profile/company/>

Propunerile de proiecte vor fi evaluate de către un grup de experţi independenţi, pe bază de criterii bine stabilite. Decizia acestora este definitivă.

Criteriile care stau la baza evaluării sunt:

* Calitatea/Coerenţa proiectului, precum şi legătura cu provocările AAL ( 10%)
* Impactul proiectului în domeniul AAL (social, economic etc.) ( 20%)
* Originalitatea proiectului (25%)
* Gradul de inovare al proiectului (25%)
* Know-how, abilităţi tehnice deţinute (10%)
* Metodologie coerentă de implementare/ Buget realist (10%)

(pentru fiecare criteriu se va acorda un punctaj de la 1-slab la 5-excelent)

La momentul depunerii proiectului, iniţiatorii vor ataşa un contract cu furnizorul de servicii inovative ales. Contractul va trebui să respecte legislaţia din Romania şi:

* Să facă trimitere la prezentul Call, la partenerul Fundaţia Geron şi la proiectul SEE INNOVA
* Obiectul contractului trebuie să fie acela prezentat de către iniţiator în ideea de proiect, evaluată în cadrul proiectului SEE INNOVA.
* Preţul trebuie să fie egal cu valoarea voucherului de inovare (la anexa la contract se va ataşa propunerea de buget din propunerea de proiect)
* Menţiunea cu privire la plata voucherului corespunzătoare cu gradul de realizare a activităţilor propuse
* Menţiunea de neplată a voucherului în condiţiile în care activităţile nu sunt realizate sau nu sunt conforme cu cele prezentate în intenţia de proiect.
* Iniţiatorii de proiect/ furnizorii de servicii inovative vor trebui să ţină cont de toate prevederile legale, naţionale şi comunitare, cu privire la conflictul de interese şi al dublei finanţări. În cazul identificării unor astfel de elemente, Fundaţia Geron îşi rezervă dreptul de nu a plăti voucherul de inovare.

**Plata voucherului de inovare**

La 20 de zile de la data finalizării proiectului, beneficiarii voucherului vor trimite către Fundaţia Geron un raport tehnic privind finalizarea proiectului.

Raportul va fi evaluat în maximum 10 zile lucrătoare. În cazul în care evaluarea este pozitivă, în maximum 10 zile lucrătoare se va face plata voucherului de inovare către furnizorul de servicii inovative.

În cazul în care raportul este respins, din motive de nerespectare totală a activităţilor din intenţia de proiect depusă şi evaluată, Fundaţia Geron nu va face plata voucherului.

În cazul în care activităţile sunt realizate parţial, Fundaţia Geron va realiza parţial plata voucherului.

**Valoarea Voucherului**

Valorea Voucherului este de maximum 7.500 € inclusiv TVA

**Perioada de derulare a proiectului**

Proiectele se vor derula în perioada iunie - septembrie 2014 ( nu mai târziu de 30 Septembrie 2014)

**Cheltuieli eligibile**

Sunt considerate cheltuieli eligibile toate cheltuielile efectuate în vederea realizării activităţiilor proiectului, cu excepţia:

* Investiţii/achiziţii de active corporale şi necorporale
* Taxe/impozite
* Orice cost efectuat în afara ariei de acoperire a proiectului SEE INNOVA (vezi site)
* Toate costurile care nu sunt în legătură cu activităţile proiectului

**Termene**

|  |  |
| --- | --- |
| Data deschidere anunţ | 15 aprilie 2014 |
| Data limită depunere | 15 Mai 2014 |
| Sfârşitul proiectului | 30 septembrie 2014 |
| Termen de depunere a raportului tehnic | Maximum 20 de zile de la sfârşitul proiectului |
| Termen de plată a voucherului | Maximum 20 de zile de la depunerea raportului tehnic |